Chimamanda Ngozi Adichie

Adichie o ne a tsholelwa mo lelapeng la Ba-Igbo kwa Enugu, kwa Nigeria, mme o ne a tsena sekolo kwa Yunibesithing ya Nigeria kwa Nsukka, kwa a neng a ithuta bongaka gone ngwaga le sephatlo. O ne a tswa kwa Nigeria a le dingwaga di le lesome le boferabongwe go ya go ithuta kwa United States kwa Yunibesithing ya Drexel kwa Philadelphia, kwa Pennsylvania, mme a tswelela go ithuta kwa diyunibesithing tse dingwe tse tharo kwa U.S.: Yunibesithi ya Kgaolo ya Connecticut Botlhaba, Yunibesithi ya Johns Hopkins le Yunibesithi ya Yale.

Bontsi jwa dipadi tsa ga Adichie di kwadilwe ka Nsukka, kwa a goletseng teng. O simolotse go kwala ka nako ya fa a ne a le kwa yunibesithing. O ne a kwala la ntlha Decisions (1997), e leng kokoanyo ya maboko, mme morago ga moo a kwala motshameko, wa  For Love of Biafra (1998). O ne a atlega go sa le gale ka padi ya gagwe ya ntlha, Purple Hibiscus. Adichie o kwadile dibuka tse dintsi mme o umakile Chinua Achebe le Buchi Emecheta jaaka ditlhotlheletso, mme mokgwa wa go kwala wa ga Adichie o bapisa ditlhotlheletso tsa Bophirima le tsa Aforika, ka tlhotlheletso e e kgethegileng go tswa mo setsong sa Igbo. Bontsi jwa ditiro tsa gagwe di sekaseka dithitokgang tsa bodumedi, bofaladi, bong le setso.

Adichie o dirisa mokgabo jaaka tsela ya go thuba dikakanyo tse di sa siamang, mme ka 2018 o ne a akgolwa ka Seetsele sa Shorty ka ntlha ya Letsholo la gagwe la "Wear Nigerian". O na le tiro e e atlegileng ya go bua: Puo ya gagwe ya TED ya 2009 "The Danger of a Single Story" ke nngwe ya Dipuo tsa TED tse di lebelelwang thata; puo ya gagwe ya 2012, "We should All Be Feminists", e ne ya tsewa sekao ke seopedi sa Amerika Beyoncé, mmogo le go tlhagisiwa mo sekipareng ke Dior ka 2016. Dietsele le ditlotla tsa ga Adichie di akaretsa meuputso ya thuto le ya dikwalo, dithuso tsa thuto dithuso tsa madi, digerata tsa tlotlo mo MacArthur Fellowship ka 2008 le go tsenngwa mo Sekolong sa Bodiragatsi le Maranyane sa Amerika ka 2017.

Adichie o kwadile dibuka tsa dikgang tse di itlhametsweng di le dintsi, dingwe tsa tsone e le Purple Hibiscus ka ngwaga wa 2003, Half of a Yellow Sun ka 2006 le Americanah ka ngwaga wa 2013, dipolelo tse dikhutshwane, ditlhamo tse di boleele jwa dibuka We should All Be Feminists ka ngwaga wa 2014 le Dear Ijeawele kgotsa A Feminist Manifesto in Fifteen Suggestions ka ngwaga wa 2017, le buka ka botshelo jwa gagwe Notes on Grief ka ngwaga wa 2021.Gerrard, Nicci (9 May 2021). "Notes on Grief by Chimamanda Ngozi Adichie review – a moving account of a daughter's sorrow". The Observer. Retrieved 10 May 2021.

Ka ngwaga wa 2008, o ne a atswiwa ka madi ke ba MacArthur Genius. O ne a amogela mpho ya PEN Pinter Prize ka ngwaga wa 2018.Flood, Alison (9 October 2018). "Chimamanda Ngozi Adichie accepts PEN Pinter prize with call to speak out". The Guardian. O ne a lemogiwa e le mongwe wa bomme ba le lekgolo ke BBC ka ngwaga wa 2021."BBC 100 Women 2021: Who is on the list this year?". BBC News. 7 December 2021. Retrieved 16 December 2022.

Ka 2002, polelo khutswe ya gagwe ya "You in America" e ne ya tlhophiwa go tsena mo lenaneong la Caine Prize for African Writing, polelo ya gagwe ya "That Harmattan Morning" e ne ya tlhophiwa go nna mofenyi wa dieetsele tsa dipolelo khutswe tsa BBC World Service Short Story Awards ka ngwaga wa 2002. Ka 2003, o ne a fenya seetsele sa David T. Wong International Short Story Price 2002/2003."84 reasons why you no fit ignore Chimamanda at 42". BBC News Pidgin. 15 September 2019. Retrieved 23 May 2023.

 Botshelo 

 Botshelo jwa pele le lelwapa 
Adichie, yo leina la gagwe la Seesemane e neng e le Amanda,Nwankwọ 2023.Anya 2005. o tshotswe ka Lwetse a le lesome le botlhano ka 1977, mme a godisediwa kwa Enugu, Nigeria, e le ngwana wa botlhano mo go ba le barataro mo batsading ba Ba-Igbo, Grace Odigwe le James Nwoye Adichie.Mullane 2014.This Day 2021.Luebering 2024. O ne a dira leina la "Chimamanda" ka dingwaga tsa bo 1990 go boloka leina la gagwe la Seesemane la semolao la "Amanda" le go tsamaisana le dingwao tsa go naya maina tsa Bokeresete jwa Igbo tsa nako eo.[c]Mo tlhanolong,leina le la Igbo "Chimamanda" le raya "mowa wa me ga o robege" or "Modimo wame ga a kake a palelwa".[7]Akinyoade 2021. Rraagwe Adichie o tsholetswe kwa Abba, kwa Anambra State, mme o ne a ithuta dipalo kwa Kholetsheng ya Yunibesithi, kwa Ibadan, go fitlha a aloga ka 1957. James o ne a nyala Grace ka Moranang a le lesome le botlhano ka 1963,The Sun 2019. mme a fudugela le ene kwa Berkeley, kwa California, go ya go wetsa PhD ya gagwe kwa Yunibesithing ya California.MacFarquhar 2018. Fa ba le kwa Amerika, banyalani bao ba ne ba nna le barwadi ba le babedi, e bong Ljeoma Rosemary le Uchenna. O ne a boela kwa Nigeria mme a simolola go dira jaaka moporofesa kwa Yunibesithing ya Nigeria, kwa Nsukka ka 1966.The Sun 2020. Mmaagwe o tsholetswe kwa Umunnachi, kwa Kgaolong ya Anambra. Grace o simolotse dithuto tsa gagwe tsa yunibesithi ka 1964, kwa Kholetsheng ya Merritt kwa Oakland, kwa California, mme moragonyana a bona digerata ya sociology le anthropology kwa Yunibesithing ya Nigeria.Martin 2014.

Ntwa ya Biafra e ne ya runya ka 1967 mme James o ne a simolola go direla puso ya Biafra kwa Lephateng la Badiri la Biafra.Obi-Young 2021. Adichie o ne a latlhegelwa ke borraagwemogolo wa ga mmaagwe le wa ga rraagwe.Adichie 2006. Morago ga gore Biafra e kgaotse go nna teng ka 1970, rraagwe o ne a boela kwa Yunibesithing ya Nigeria, fa mmaagwe a ne a direla puso kwa Enugu go fitlha ka 1973, pele ga a nna modiredi wa tsamaiso kwa Yunibesithing ya Nigeria, mme moragonyana a nna mokwadisi wa ntlha wa mosadi. Adichie o ne a nna kwa boagong jwa Yunibesithi ya Nigeria, mo ntlong e pele e neng e nna mokwadi wa Monigeria e bong Chinua Achebe.Murray 2007. Bana ba gagwe ba akaretsa Ijeoma Rosemary, Uchenna "Uche", Chukwunweike "Chuks", Okechukwu "Okey", le Kenechukwu "Kene". Adichie o godisitswe e le MoRoma, mme kereke ya legae la lelwapa la gagwe e ne e le St. Paul 's Parish kwa Abba. Rraagwe Adichie o ne a tlhokafala ka ntlha ya go swa ga diphilo ka 2020,Broom 2021. ka nako ya leroborobo la COVID-19, mme mmaagwe o ne a tlhokafala ka 2021.

Adichie o tsholetswe kwa toropong ya Enugu kwa lefatsheng la Nigeria,Anya, Ikechuku (15 October 2005). "In the Footsteps of Achebe: Enter Chimamanda Ngozi Adichie". African Writer.ke ngwana wa botlhano mo go ba barataro go tswa mo lolwapeng lwa lotso lwa Igbo. O godiseditswe kwa toropong ya Nsukka kwa kgaolong ya Enugu. Fa a gola, rragwe ebong James Nwoye Adichie (o o tshotsweng ka ngwaga wa 1932 a tlhokafala ka 2020)Editorial (3 July 2020). "James Nwoye Adichie (1932 – 2020)". The Sun. Nigeria. Retrieved 20 May 2021. e ne e le motlhatlheleladithuto wa dipalopalo kwa University of Nigeria. Mmagwe (o o tshotsweng ka ngwaga wa 1942 a tlhokafala ka 2021)"Chimamanda's Mother for Burial May 1st". THISDAYLIVE. 16 March 2021. Retrieved 12 March 2022. e ne e le mokwadisi wa ntlha wa mme kwa sekolong seo sa ithutelo ditiro.Martin, Michel (18 March 2014), "Feminism Is Fashionable For Nigerian Writer Chimamanda Ngozi Adichie" (interiew), Tell Me More, NPR. Ba ne ba nna mo ntlong e e neng e le mo sekolong, e pele e kileng ya nniwa ke Chinua Achebe.Murray, Senan (8 June 2007). "The new face of Nigerian literature?". BBC. Retrieved 26 August 2022.Ezebuiro, Peace (13 June 2015). "Chimamanda Ngozi Adichie Husband, Family, Education, Biography, Facts". Answers Africa. Retrieved 9 May 2019. Lolwapa lo ne lwa latlhegelwa ke tsotlhe, di akaretsa bommagwemogolo le borragwemogolo go tswa mo matlhakoreng otlhe a lolwapa, ka nako ya ntwa ya selegae kwa Nigeria.Enright, Michael (30 December 2018) [2006]. The Sunday Edition (radio interview). Canadian Broadcasting Corporation. Event occurs at 52:00. Motse wa borragwemogolwagolwane o kwa Abba kwa kgaolong ya Anambra.

 Thuto 
Fa Adichie a ne a sa ntse a le ngwana, o ne a bala fela dipolelo tsa puo ya Seesemane, bogolo jang tsa ga Enid Blyton. Dibuka tsa ga Adichie tsa bana di ne di akaretsa dikgang tse di nang le badiragatsi ba ba neng ba le basweu le matlho a botala jwa loapi, tse di neng di tshwantshediwa ke bana ba Borithane ba a neng a badile ka bone.Tunca 2011. Fa a le dingwaga di le some, o ne a ribolola dikwalo tsa Aforika mme a bala Things Fall Apart ka Chinua Achebe, The African Child ka Camara Laye, Weep Not, Child ka Ngũgĩ wa Thiong'o, le Joys of Motherhood ka Buchi Emecheta. Adichie o ne a simolola go ithuta dipolelo tsa ga rraagwe ka Biafra fa a ne a na le dingwaga di le lesome le boraro. Fa a ne a etetse Abba, o ne a bona matlo a a senyegileng le marumo a a rusitseng a gasame fa fatshe. Moragonyana o ne a tla tsenya dikgakologelo tse le dipego tsa ga rraagwe mo dipading tsa gagwe.

Mo thutong ya gagwe e e rulagantsweng, Adichie o ne a rutwa ka Se-Igbo le Seesemane. Le fa Se-Igbo e ne e se thuto e e ratwang thata, o ne a tswelela a dira dithuto tsa puo eo mo sekolong sotlhe se segolo. O weditse dithuto tsa gagwe tse dikgolwane kwa Sekolong se Segolwane sa Khamphase ya Yunibesithi ya Nigeria, ka maemo a a kwa godimo mo Lekgotleng la Ditlhatlhobo la Aforika Bophirima (WAEC), le meuputso ya thuto.Business Day 2016. O ne a amogelwa kwa Yunibesithing ya Nigeria, kwa a neng a ithuta bongaka le melemo teng ngwaga le sephatlo.Agbo 2018b. Gape e ne e le morulaganyi wa The Compass, lekwalo la yunibesithi o o neng o tsamaisiwa ke baithuti.Braimah 2018. Ka 1997, fa a le dingwaga di le lesome le boferabongwe, Adichie o ne a gatisa Decisions, e leng kokoanyo ya maboko, mme moragonyana a fudugela kwa Amerika, go ya go ithuta ditlhaeletsano kwa Yunibesithing ya Drexel kwa Philadelphia, Pennsylvania. Ka 1998, o ne a kwala motshameko o o bidiwang For Love of Biafra, e e neng e le patlisiso ya gagwe ya ntlha ya setlhogo sa ntwa. Dibuka tseo tsa ntlha di ne tsa kwalwa ka leina la Amanda N. Adichie.

Dingwaga di le pedi morago ga go fudugela kwa United States, o ne a fudugela kwa Yunibesithing ya Kgaolo ya Botlhaba jwa Connecticut kwa Willimantic, kwa Connecticut, a nna le kgaitsadie e bong Ijeoma, yo e neng e le ngaka koo. Ka ngwaga wa 2000, Adichie o ne a gatisa polelo ya khutswe ya gagwe ya "My Mother, the Crazy African",Adichie 2000. e e buang ka mathata a a tlhagelelang fa motho a lebane le ditso tse pedi tse di farologaneng gotlhelele.Tunca 2010, pp. 297–298. Fa a sena go fetsa digerata ya gagwe ya pele ga kalogo, o ne a tswelela go ithuta mme ka nako e le nngwe a dira tiro ya go kwala. Fa a ne a le mo sekolong se segolo kwa Connecticut Botlhaba, o ne a kwala dikwalo tsa pampiri ya yunibesithi ya Campus Lantern. O amogetse digerata ya gagwe ya ntlha ka maemo a a kwa godimo ka digerata e kgolo ya maranyane ya sepolotiki le e nnye ya ditlhaeletsano ka 2001. O amogetse digerata ya Masters mo go kwaleng ka boitlhamedi go tswa kwa Yunibesithing ya Johns Hopkins ka 2003,Krieger 2015. mme mo dingwageng tse pedi tse di latelang e ne e le Hodder Fellow kwa Yunibesithing ya Princeton, kwa a neng a ruta ditlhamane tsa matseno gone. O simolotse go ithuta kwa Yunibesithing ya Yale, mme a wetsa digerata ya bobedi ya Masters mo dithutong tsa Aforika ka 2008. Adichie o ne a amogela Fellowship ya MacArthur mo go one ngwaga oo,Irvine 2008. mmogo le meuputso e mengwe ya thuto, go akaretsa le Fellowship ya 2011–2012 ya Setheo sa Radcliffe sa Thuto e e Tsweletseng kwa Yunibesithing ya Harvard.Okachie 2011.

Adichie o feleleditse dithuto tsa gagwe tse dikgolwane kwa sekolong sa University of Nigeria Secondary School kwa Nsukka kwa a neng a amogela dietseele tsa thuto tse di farologaneng. O ithutetse tsa kalafi le melemo kwa University of Nigeria sebaka sa ngwaga le sephatlo. Ka nako e o o ne a kwala makasine o o neng o bidiwa The Compass, o o neng o dirwa ke baithuti ba kalafi ba makatoliki.Braimah, Ayodale (13 February 2018). "Chimamanda Ngozi Adichie (1977–)". BlackPast.org. Retrieved 16 August 2022.

Fa a le dingwaga di le lesome le boferabongwe, Adichie o ne a ya kwa United States go ithutela tsa dipuisano le maranyane a sepolotiki kwa Drexel University kwa toropong ya Philadelphia kwa Pennsylvania."Pennsylvania Center for the Book". pabook.libraries.psu.edu. Retrieved 28 May 2020. O ne a fudugela kwa Eastern Connecticut State University (ECSU) gore a nne gaufi le mogolowe Uche,Adichie, Chimamanda Ngozi (2 May 2016). "Why Chimamanda Ngozi Adichie Considers Her Sister a 'Firm Cushion' at Her Back". Vanity Fair. No. The Sisters Issue. o a neng a na le sepatela kwa Coventry Connecticut. O ne a aloga kwa sekolong seo"Alumni Profiles – Adichie". easternct.edu. Alumni Affairs, Eastern Connecticut State University. Archived from the original on 16 January 2017. Retrieved 16 January 2017. e le moithuti o o gaisitseng ka ngwaga wa 2001.Okachie, Leonard (19 May 2011). "In the News | Chimamanda Selected as Radcliffe Fellow". National Mirror. Radcliffe Institute for Advanced Study, Harvard University. Retrieved 16 January 2017.

Ka ngwaga wa 2003, Adichie o ne a fetsa master's degree mo go tsa bokwadi jwa boitlhamedi kwa Johns Hopkins University. "The Women of Hopkins". The Women of Hopkins. Retrieved 16 January 2017.Adichie o ne a nna moithuti mme gape a bereka kwa Princeton University ka ngwaga wa 2005 go tsena ka 2006."The Hodder Fellowship". arts.princeton.edu. Princeton University. Retrieved 17 August 2021. Ka ngwaga wa 2008, o ne a aloga ka Master of Arts degree mo dithutong tsa se Aforika kwa Yale university,"Recent Alumni". african.macmillan.yale.edu. Council on African Studies, Yale University. Retrieved 16 January 2017. O ne a neelwa sebaka sa go ithuta mme a duelwa e ntse e le ka 2008 sa McArthur Fellowship, le se sengwe ka ngwaga wa 2011 go tsena 2012 ke Radcliffe Institute for Advanced Study kwa harvard University.

Adichie o neetswe ditlotla di le lesome le borataro go tswa kwa dikolong tsa Yale University,University of Pennsylvania, University of Edinburgh, Duke University, Georgetown University, Johns Hopkins University le Catholic University of Louvain kwa a amogetseng tlotla ya borataro kwa moletlong Moranang a le malatsi a masome mabedi le boferabobedi ngwaga wa 2022."Chimamanda to receive 16th honorary PHD from the Catholic University of Louvain Belgium". guardian.ng. The Guardian. 22 March 2022. Retrieved 22 March 2022.

 Tiro ya bokwadi 
Adichie o gatisitse buka e e kgobokantseng maboko e e bidiwang Decisions ka ngwaga wa 1997, le motshameko o o bidiwang For Love of Biafra ka 1998 a dirisa leina la Amanda N. Adichie."Adichie, Chimamanda Ngozi 1977– | Encyclopedia.com". www.encyclopedia.com. Retrieved 15 May 2022. "Chimamanda Ngozi Adichie | Biography, Books, & Facts | Britannica". www.britannica.com. Retrieved 15 May 2022.Polelo-khutswe ya gagwe e e bidiwang "My Mother, the Crazy African", e a saleng a e kwala fa a santse a dira ngwaga wa bofelo kwa sekolong se segolwane a nna kwa Connecticut, e tlhalosa mathata a a tlhagang fa motho a lebannwe ke ditso di le pedi tse di sa tsamaelaneng.Adichie, Amanda Ngozi. "My Mother, the Crazy African". Web Del Sol | In Posse Review. Spectrum Publishers. Retrieved 26 November 2019.

Adichie o gatisitse gape dipolelo mo lokwalong lwa Zoetrope: All-Story le makasine wa Topic.Adichie, Chimamanda Ngozi (Winter 2003). "Home is Where the Heart Was". Topic Magazine. No. 3.

Buka ya gagwe ya ntlha ya ditiragalo tse di itlhametsweng ya Purple Hibiscus e e gatisitsweng ka ngwaga wa 2003, e ne e galalediwa mo lefatsheng ka bophara; e ne ya nna nngwe ya tse di neng di phadisanela seetsele sa Orange Prize for Fiction ka ngwaga wa 2004,"BAILEYS Women's Prize for Fiction 2004". womensprizeforfiction.co.uk. Archived from the original on 4 April 2016. Retrieved 16 January 2017. e ne ya fenya seetsele sa Commonwealth Writers Prize sa buka e e gaisitseng mme e le yantlha ya mokwadi oo ka ngwaga wa 2005."Prize winning author Chimamanda Ngozi Adichie to speak at Commonwealth Lecture". thecommonwealth.org. The Commonwealth. 10 February 2012. Retrieved 16 January 2017.

Buka ya bobedi e le e go itlhametsweng ditiragalo ya Half of a Yellow Sun, e e gatisitsweng ka ngwaga wa 2006, e neetswe leina le e neng e le la folaga ya morafe o o sa nnang teng lobaka wa Biafra, e kwadilwe go lebilwe ditiragalo tsa pele le tsa nako ya ntwa kwa Nigeria."Half a Yellow Sun: Summary & Analysis". study.com. Retrieved 15 May 2022. Rragwemogolo Adichie o ne a tlhokafala kwa dikampeng tsa batshabi ka nako ya ntwa,mme Adichie o tlhalositse gore o kwadile buka e e le segopotso sa gagwe.Adichie o tlhalositse gore buka ya ga Buchi Emecheta ya Destination Biafra ya ngwaga wa 1982 e ne e le botlhokwa mo patlisisong ya gagwe fa a kwala Half of a Yellow Sun.Busby, Margaret (3 February 2017). "Buchi Emecheta obituary". The Guardian. Buka e ya Half of a Yellow sun, e ne ya fetolelwa mo motshamekong wa telebishine o kaelwa ke Biyi Bandele, baanelwa bagolo e le Chiwetel Ejiofor le Thandiwe Newton ba ba kileng ba fenya seetsele sa BAFTA, se ntshitswe ka ngwaga a 2014.Felperin, Leslie (10 November 2013), "Half of a Yellow Sun: London Review", The Hollywood Reporter. Ka Ngwanatsele 2020, Half of a Yellow Sun e ne ya tlhopiwa ke sechaba go nna buka e e gaisitseng e e kileng ya fenya seetsele sa basadi ba dipolelo tse di itlhamelwang mo ditsong tsa dingwaga di le masome a mabedi le botlhano."Chimamanda Ngozi Adichie voted best Women's Prize for Fiction winner". BBC News. 12 November 2020.

Ka ngwaga wa 2008 o ne a gatisa polelo-khutswe e bidiwa "A Private Experience" e mo go yone bomme ba le babedi ba ditso tse di farologaneng ba ithutang go kgona go tlhaloganyana ka nako ya dikgoberego.Adichie, Chimamanda Ngozi (28 December 2008). "A Private Experience: A short story by Chimamanda Ngozi Adichie". The Observer.

Buka ya ga Adichie ya boraro "The Thing Around Your Neck" e e gatisitsweng ka 2009, ke kgobokanyo ya dipolelo di le lesome le bobedi tse di ribololang botsalano jwa banna le basadi, bana le batsadi, Aforika le United States."The Thing Around Your Neck: Stories". Kirkus Reviews. 1 May 2009. Retrieved 14 August 2022.

Polelo ya ga Adichie ya "Ceiling" e ne e akareditswe mo dipolelo-khutsweng tsa The Best American Short Stories tsa ngwaga wa 2011."Chimamanda Ngozi Adichie". Heels of Influence. Retrieved 15 May 2022.Sam-Duru, Prisca (22 January 2014). "Chimamanda Adichie, a growing literary prodigy". Vanguard News. Retrieved 15 May 2022.

Buka ya gagwe ya boraro ya ditiragalo tse di itlhametsweng, Americanah e e gatisitsweng ka 2013, e sala morago botshelo jwa lekgarejwana la kwa Nigeria, fa le simolola go kopana le ditso kwa America, e ne ya tlhopiwa ke ba New York Times go nna nngwe ya dibuka di le lesome tse di gaisitseng ka ngwaga wa 2013. Mo bonyaneng jwa gagwe kwa Nigeria, Adichie o ne a sa tlwaela go tlhaolwa ka mmala wa letlao la gagwe, se se simologile go diragala kwa America fa a ya go tsena sekolo. Jaaka motho montsho wa mo Aforika kwa America, Adichie o ne a itemogela gore go raya eng go nna motho wa mmala o sele kwa America. Lotso e ne ya nna sengwe sa dilo tse a neng a tshwanelwa ke go ithuta go tshela le tsone."'Americanah' Author Explains 'Learning' To Be Black In The U.S." Fresh Air. NPR. 27 June 2013. O ne a kwala ka maitemogelo a mo bukeng e."Americanah | novel by Adichie | Britannica". www.britannica.com. Retrieved 15 May 2022. Buka e e ne ya fenya gape seetsele sa National Book Critics Circle Award,Hobson, Janell (2014). "Chimamanda Ngozi Adichie: Storyteller". Ms. No. Summer. pp. 26–29. Retrieved 21 February 2021.mme e ne ya re ka ngwaga wa 2017, ya fenya lenaneo la One Book, One New York;"Mayor's Office of Media and Entertainment Announces Americanah as Winner of Inaugural 'One Book, One New York' Program". NYC | Press Releases. Mayor's Office of Media and Entertainment. 16 March 2017.Weller, Chris (16 March 2017), "New Yorkers just selected a book for the entire city to read in America's biggest book club", Business Insider."One Book, One New York | And the winner is...", NYC.le le rotloetsang banni ba toropo go bala buka e le nngwe.
Ka ngwaga wa 2015, o ne a nna motlhokomedi wa moletlo wa PEN World Voices kwa toropong ya New York.Sefa-Boakye, Jennifer (17 February 2015). "Chimamanda Ngozi Adichie Co-Curates PEN World Voices Festival In NYC With Focus On African Literature". PEN America. Retrieved 19 August 2023. O ne a fa lefoko la bofelo kwa moletlong o o a tlhalosa fa a tla emela ebile a tla buelela tshwanelo ya mongwe le mongwe ya go abelana polelo ya bone.Lee, Nicole (11 May 2015). "Chimamanda Ngozi Adichie: 'Fear of causing offence becomes a fetish'". The Guardian.

Buka ya gagwe e e neng ya latela ya Dear Ijeawele or a manifesto in fifteen Suggestion e gatisitswe ka Mopitlo 2017,"Chimamanda Ngozi Adichie's Award-Winning Novel Purple Hibiscus is the 2017 One Maryland One Book". mdhumanities.org. Maryland Humanities. 15 March 2017. Retrieved 1 May 2017. e ne e simolotse e le lokwalo lo Adichie a neng a lo kwaletse tsala ya gagwe e e neng e kopile kgakololo ka go godisa ngwana wa gagwe wa mosetsana e le mmueledi wa ditshwanelo tsa bomme.

Ka ngwaga wa 2020, Adichie o ne a gatisa Zikora, polelo-khutswe e e buang ka tlhaolele ya bong le go nna mme o o godisang bana o le nosi.Law, Katie (29 October 2020). "Zikora: A Short Story by Chimamanda Ngozi Adichie review: a taut tale of sexism and single motherhood". London Evening Standard. Retrieved 6 November 2020.

Ka Motsheganong ngwaga wa 2021, Adichie o ne a ntsha buka e e buang ka botshelo jwa gagwe, mme e itebagantse le loso lwa ga rragwe e e bidiwang Notes on Grief,Flood, Alison (11 February 2021). "Chimamanda Ngozi Adichie to publish memoir about her father's death". The Guardian. Retrieved 27 February 2021. buka e e ikaegile ka tlhamo ya leina leo e e neng e gatisitswe mo New Yorker ka Lwetse 2020. Lozada, Carlos (6 May 2021). "In grieving for her father, a novelist discovers the failure of words". Washington Post.

Ka ngwaga wa 2022, kgwedi ya Moranang, go en aga bolelwa fa buka ya ga Adichie ya ntlha ya bana e e bidiwang Mama's sleeping scarf, e tla ntshiwa ka letlhafula ka ngwaga wa 2023, e kwaletswe ngwana wa gagwe wa mosetsana.Otosirieze (4 April 2022). "Chimamanda Ngozi Adichie's Children's Picture Book Coming in 2023". Open Country Mag. Retrieved 1 April 2023.Ibeh, Chukwuebuka (7 April 2022). "Chimamanda Adichie Debuts Children's Book Under the Pseudonym Nwa Grace James". brittlepaper.com. Retrieved 1 April 2023.

Fa motlhatlhelela dithuto wa ditso Toyin Falola a ne a botsolosiwa, o buile ka batho ba kwa Nigeria ba a dumelang gore ba lemogilwe pele ga nako. Mo pegong ya gagwe o ne a bua ka barutegi ba  a ba bitsang bagaka. Bangwe ba bone ke Chimamanda Ngozi Adichie, Chinua Achebe, Teslim Elias, Babatunde Fafunwa, Simeon Adebo,Bala Usman, Eni Njoku, Ayodele Awojobi le Bolanle Awe.Olaopa, Tunji (27 November 2022).https://www.thisdaylive.com/index.php/2022/11/27/an-encounter-with-toyin-falola-between-celebration-and-canonization-of-intellectuals www.thisdaylive.com. Retrieved 4 December 2022.

 Metswedi